somu9/iisc_mono_hindi_female huggingface dataset:
घोड़ेवाले घोड़े पर चक्कर लगवा देते हैं| घोड़ागाड़ी में घुमा ले आते हैं| इन कामों से उन्हें अच्छा रोजगार प्राप्त है| इस प्रकार पर्यटन उनकी आजीविका का साधन बन जाते हे |
यह सब अनेक इतिहासकारों द्वारा किए गए अथक परिश्रम का फल है| ये अत्यंत अमूल्य ऐतिहासिक धरोहर हैं|
इनका संरक्षण-संवर्धन करने और उनमें से विशिष्ट दस्तावेजों , ग्रंथों, पुरावस्तुओं को प्रदर्शित करने का कार्य संग्रहालय, उनसे संबंधित अभिलेखागार और ग्रंथालय करते हैं |
उनके कार्यों की वैज्ञानिक जानकारी लोगों तक पहुँचे; इसके लिए उनके द्वारा शोधकार्यात्मक पत्र-पत्रिकाएँ तथा अन्य साहित्य प्रकाशित किया जाता है|
जिन दस्तावेजों और प्राचीन वस्तुओं को प्रदर्शित नहीं किया जाता परंतु वे ऐतिहासिक दृष्टि से महत्त्वपूर्ण होते हैं; उन्हें अभिलेखागार में संरक्षित रखा जाता है|
इन दस्तावेजों और प्राचीन वस्तुओं को अनुसंधानकर्ताओं अथवा शोधकर्ताओं को उनकी आवश्यकतानुसार उपलब्ध कराया जाता है| ग्रंथालय इन ग्रंथों का संरक्षण और प्रबंधन का कार्य करते हैं |
इतिहास के साधन प्राप्त करना, उनका अंकन/ लेखन कर उनकी सूची बनाना, पांडुलिपियों, प्राचीन ग्रंथों, पुरातन वस्तुओं जैसे भौतिक साधनों की साफसफाई करना और उन्हें प्रदर्शित करना जैसी बातें अमी बहुत सावधानी और ध्यानपूर्वक करनी पड़ती हैं|
उन कार्यों के लिए विभिन्न विषयों की कृतियों का प्रशिक्षण लेना आवश्यक होता है| उचित प्रशिक्षण प्राप्त करने के पश्चात ही ये कार्य किए जा सकते हैं|
लोकपरंपरा के गीतों, कहानियों आदि का संकलन करना| संकलित साहित्य/सामग्री का वर्गीकरण और विश्लेषण करना, अन्वयार्थ स्थापित करना| अनुसंधानित मौखिक साहित्य का प्रकाशन करना |
ताम्रपट, कार्यालयीन दस्तावेज, निजी पत्र और दैनंदिनी , ऐतिहासिक ग्रंथ, पांडुलिपियाँ, चित्र, फोटो, प्राचीन ग्रंथ आदि अभिलेखों/दस्तावेजों का संग्रहण एवं संपादन करना |
दस्तावेजों का संरक्षण करने हेतु आवश्यक साफसफाई करना तथा अन्य रासायनिक प्रक्रियाएँ करना | दस्तावेजों का ऐतिहासिक मूल्यांकन करना | विशिष्ट दस्तावेजों को प्रदर्शित करना|
संपादित साहित्य और अनुसंधान के निष्कर्ष प्रकाशित करना| ब्राह्मी, घसीटा , फा़रसी जैसी लिपियों और उनके विकास क्रम का ज्ञान |
इतिहासकालीन समाज संरचना और परंपराएँ, साहित्य और संस्कृति, राजसत्ताएँ, शासनव्यवस्था आदि का प्राथमिक ज्ञान|
विविध चित्रशैलियाें, शिल्पकला की शैलियों और उनके विकास क्रम का ज्ञान| कागजों के प्रकार, स्याही और रंगों का ज्ञान|
उकेरे हुए लेखों के लिए उपयोग में लाया गया पत्थर, धातुओं के स्वरूप के बारे में जानकारी |
दस्तावेजों/अभिलेखों की स्वच्छता और संवर्धन के लिए आवश्यक रासायनिक प्रक्रियाओं के लिए लगने वाले उपकरण और रसायनों की जानकारी|
संग्रहालय की दीर्घाओं में प्रदर्शनी का प्रबंधन और सूचना एवं प्रौद्योगिकी|
प्राचीन वस्तुओं का संग्रहण, कालखंड और प्रकारों के अनुसार वर्गीकरण करना, सूची बनाना |
पुरातन वस्तुओं का संवर्धन करने के लिए आवश्यक साफ-सफाई और अन्य रासायनिक प्रक्रियाएँ करना |
वनस्पतियों और प्राणियों के जीवाश्मों का वर्गीकरण करना| सूची बनाना| चुनिंदा जीवाश्मों अथवा उनकी प्रकृतियों की प्रदर्शनी का आयोजन करना|
पुरातत्त्वीय अध्ययन प्रणाली, सिद्धांत और प्राचीन संस्कृति का परिचय|
पुरातन वस्तुएँ बनाने के लिए उपयोग में लाये गए पत्थरों, खनिजों, धातुओं, चिकनी मिट्टी जैसे साधनों के प्रादेशिक स्रोतों और उनकी रसायन विज्ञान से संबंधित विशेषताओं का ज्ञान|
पुरातन वस्तुओं की साफ-सफाई और अन्य रासायनिक प्रक्रियाओं के लिए लगनेवाले उपकरणों और रसायनों की जानकारी|
विभिन्न कला शैलियों और उनके विकास क्रम का ज्ञान| पुरातन वस्तुएँ और जीवाश्मों की प्रतिकृतियाँ बनाने का कौशल|
संग्रहालय की दीर्घाओं में प्रदर्शनी का प्रबंधन करना और सूचना एवं प्रौद्योगिकी| मध्ययुग में यूरोप के राजघरानों के लोग और संपन्न व्यक्ति कलावस्तुओं का संग्रह करतेथे|
इन कलावस्तुओं के प्रबंधन की आवश्यकता अनुभव हुई | इसी आवश्यकता में से संग्रहालय की अवधारणा का उदय हुआ|
लुव्र संग्रहालय की स्थापना पैरिस नगरी में हुई | यह स्थापना अठारहवीं शताब्दी में हुई|
फ्रांस के राजघराने के व्यक्तियों द्वारा एकत्रित की कलावस्तुओं का संग्रह पहले लुव्र संग्रहालय में प्रदर्शित किया गया|
उसमें विश्वविख्यात इतालवी चित्रकार लियोनार्दो-द-विंसी द्वारा चित्रित बहुचर्चित चित्र ‘मोनालिसा’ का समावेश है |
सोलहवीं शताब्दी में प्रथम फ्रांसिसि फ्रांस नरेश था | लियोनार्दो- द-विंसी फ्रांस नरेश प्रथम फ्रांसिस के आश्रय में था|
नेपोलियन बोनापार्ट अपने आक्रमणों के समय स्वदेश में बड़ी मात्रा में कला वस्तुएँ ले आया था|
इन कला वस्तुओं के कारण लुव्र संग्रहालय के संग्रह में बड़ी मात्रा में वृद्धि हो गई |
इस समय इस संग्रहालय में अश्मयुग से लेकर आधुनिक समय तक की तीन लाख अस्सी हजार से अधिक कला वस्तुएँ हैं|
ब्रिटिश संग्रहालय की स्थापना लंदन में ई. की अठारहवीं शताब्दी में हुई |
तत्कालीन प्रकृति वैज्ञानिक सर हैंस स्लोअन ने अपने संग्रह की लगभग इकहत्तर हजार वस्तुएँ इंग्लैंड नरेश द्वितीय जॉर्ज को सुपुर्द कीं |
आगे चलकर अंग्रेजों द्वारा अपने आधिपत्यवाले विभिन्न उपनिवेशों से स्वदेश में लाई गईं कला वस्तुओं और प्राचीन अवशेषों के कारण ब्रिटिश संग्रहालय में वस्तुओं की संख्या बढ़ती गई|
इस समय इस संग्रहालय में लगभग अस्सी लाख वस्तुएँ संग्रहित हैं|
इस संग्रहालय में भारत की अनेक पुरातन वस्तुओं का समावेश है| यह प्राकृतिक इतिहास का संग्रहालय है|
इसका प्रारंभ पहले अठारह सौ छियालीस में अमेरिका के स्मिथ सोनियन इन्स्टिट्यूशन संस्थान के प्रबंधन में हुआ|
कोलकाता का ‘भारतीय संग्रहालय’ भारत के प्रथम संग्रहालय-‘एशियाटिक सोसाइटी ऑफ बेंगाल’ संस्थान दवारा अठारह सौ चौदह में स्थापित हुआ|
चेन्नई में अठारह सौं इक्यावन ईसवी में शुरू हुआ ‘गवरमेंट म्यूजियम’ भारत का दूसरा संग्रहालय है |
उन्नीस सौ उन्नचास में दिल्ली के ‘राष्ट्रीय वस्तु संग्रहालय’ की स्थापना हुई| इस समय भारत के विभिन्न राज्यों के अनेक संग्रहालय हैं|
अधिकांश बड़े संग्रहालयों के अपने अभिलेखागार और ग्रंथालय होते हैं|
कुछ संग्रहालय विश्वविद्यालयों के साथ संलग्न होते हैं| ऐसे संग्रहालयों के माध्यम से ‘संग्रहालय विज्ञान’ विषय से संबंधित विविध पाठ्यक्रमों का अध्यापन किया जाता है|
भारत में कुछ प्रमुख संस्थान और विश्वविद्यालय हैं; जो संग्रहालय विज्ञान से संबंधित स्नातक और ब्रिटिश संग्रहालय, इंग्लैंड विभिन्न उपनिवेशों से स्वदेश में लाई गईं कला वस्तुओं और प्राचीन अवशेषों के कारण ब्रिटिश संग्रहालय में वस्तुओं की संख्या बढ़ती गई|
इस समय इस संग्रहालय में लगभग {८०}{अस्सी} लाख वस्तुएँ संग्रहित हैं| इस संग्रहालय में भारत की अनेक पुरातन वस्तुओं का समावेश है|
पदविका पाठ्यक्रम उपलब्ध कराते हैं : उन्नीस सौ चार में मुंबई मे कुछ प्रतिष्ठित नागरिकों ने इकट्ठे आकर प्रिंस ऑफ वेल्स के भारत आगमन के स्मरणार्थ एक वस्तु संग्रहालय स्थापित करने का निर्णय लिया|
उन्नीस सौ अठानबे ईसवी में संग्रहालय का नाम बदलकर ‘छत्रपति शिवाजी महाराज वस्तु संग्रहालय’ किया गया|
संग्रहालय की वास्तु का निर्माण कार्य इंडो-गॉथिक शैली में किया गया है|
इस वास्तु को मुंबई नगरी की ‘प्रथम श्रेणी की सांस्कृतिक विरासत इमारत’ का दर्जा दिया गया है|
संग्रहालय में कला, पुरातत्त्व और प्रकृति का इतिहास इन तीन वर्गों में विभाजित लगभग पचास हजार पुरातन वस्तुएँ संग्रहित की गई हैं| ज्ञान और जानकारी के भंडारगृह ग्रंथालय हैं|
ग्रंथालय विज्ञान का प्रबंधन विज्ञान, सूचना एवं प्रौद्योगिकी, शिक्षा विज्ञान जैसे विषयों के साथ निकटतम संबंध है|
ग्रंथालयों द्वारा ग्रंथों का संकलन करना, उनका वैज्ञानिक ढंग से आयोजन करना, उनका संरक्षण और संवर्धन करना, जानकारी के स्रोतों का प्रसारण करना जैसे महत्वपूर्ण कार्य संपन्न किए जाते है |
उनमें बहुत-से कार्य अद्यतन संगणकीय प्रणाली द्वारा किए जाते हैं| पाठकों को उनकी आवश्यकतानुसार निश्चित ग्रंथ उपलब्ध करा देना; यह ग्रंथालय प्रबंधन में अत्यंत महत्त्वपूर्ण कार्य है|
माना जाता है कि तक्षशिला विश्वविद्यालय का ग्रंथालय, मेसोपोटेमिया की असीरियन साम्राज्य का सम्राट असुरबानीपाल का ग्रंथालय और इजिप्त के अलेक्जांड्रिया का ग्रंथालय संसार के सर्वाधिक प्राचीन ग्रंथालय थे|
सोलह सौ पचहत्तर ईसवी में व्यंकोजीराजे भोसले ने तंजाैर को जीत लिया और अपना स्वयं का राज्य स्थापित किया|
व्यंकोजीराजे भोसले और उनके वंशजों ने सरस्वती महल ग्रंथालय अधिकाधिक संपन्न बनाया|
इस ग्रंथालय के संग्रह में लगभग उनचास हजार ग्रंथ हैं| भारत में अनेक ग्रंथालयों में से कुछ ग्रंथालय विशेष उल्लेख करने योग्य हैं|
अभिलेखागारों का प्रबंधन रखना तकनीकी दृष्टि से ग्रंथालय प्रबंधन का ही एक अंग है|
महत्त्वपूर्ण अंकनवाले कागजातों दस्तावेजों में किसी भी प्रकार का परिवर्तन न करते हुए उन्हें सुरक्षित रखना, उनकी सूचियाँ बनाना और जब आवश्यकता हो तब उपलब्ध करा देना जैसे कार्य अभिलेखागार प्रबंधन में महत्त्वपूर्ण होते हैं|
अतः ये अभिलेख अथवा दस्तावेज ऐतिहासिक दृष्टि से अत्यंत विश्वसनीय माने जाते हैं |
संगणकीय प्रणालियों के उपयोग के कारण ग्रंथालय और अभिलेखागार का आधुनिक समय में प्रबंधन करना अनिवार्य रूप से सूचना एवं प्रौद्योगिकी के साथ जोड़ा गया है|
उन्नीस सौ ग्यारह में उसे दिल्ली में स्थानांतरित किया गया| उन्नीस सौ अठानबे में भारत के तत्कालीन राष्ट्रपति के.आर.नारायणन ने घोषणा की कि इस अभिलेखागार को ‘राष्ट्रीय अभिलेखागार’ के रूप में जनता के लिए खोल दिया गया है|
यह भारत सरकार के सांस्कृतिक मंत्रालय के अंतर्गत एक विभाग है| यहाँ सत्रह सौ अड़तालीस के पश्चात के दस्तावेज/अभिलेख क्रमिक रूप में लगाकर रखे हैं|
उनमें अंग्रेजी, अरबी, हिंदी, फारसी, संस्कृत, उर्दू भाषाओं और घसीटा लिपि में अंकित बातों का समावेश है|
इन अंकित बातों का वर्गीकरण चार प्रकारों-सार्वजनिक, प्राच्य विद्याविषयक, पांडुलिपियाँ और निजी कागजात दस्तावेज में किया गया है|
इसके अतिरिक्त भारत के प्रत्येक राज्य सरकार का स्वतंत्र अभिलेखागार है|
महाराष्ट्र राज्य शासन के अभिलेखागार संचालनालय की शाखाएँ मुंबई, पुणे, कोल्हापुर, औरंगाबाद और नागपुर में हैं|
पुणे के अभिलेखागार में मराठों के इतिहास से संबंधित लगभग पाँच करोड़ घसीटा लिपि में लिखे गए कागजात दस्तावेज हैं|
इसे ‘पेशवे दप्तर’ कहते हैं| शब्दों, विविध जानकारियों अथवा ज्ञान का वैज्ञानिक ढंग से किए गए संग्रह को कोश कहते हैं |
विभिन्न प्रकार के ज्ञान का विशिष्ट पद्धति द्वार किया गया संकलन और प्रस्तुति को कोश कहते हैं |
कोश का उद्देश उपलब्ध ज्ञान का प्रबंधन करना और सुलभ ढंग से उसको उपलब्ध कराने की सुविधा निर्माण करना है|
कोश के कारण पाठकों तक ज्ञान पहुँचाया जाता है| उनकी जिज्ञासा को शांत करने का प्रयास किया जाता है| किसी मुद्दे को विस्तार में स्पष्ट किया जाता है|
पाठकों को अपने अध्यावसाय में वृद्धि करने की प्रेरणा प्राप्त होती है |
अध्येताओं, शोधकर्ताओं के लिए कोश ज्ञान का पूर्वसंग्रह उपलब्ध कराकर उसमें और अधिक जोड़ने की तथा अनुसंधान करने की आवश्यकता निर्माण करते हैं| कोश राष्ट्रीय, सांस्कृतिक स्थिति का प्रतीक होते हैं|
समाज की बौद्धिक और सांस्कृतिक आवश्यकता जिस प्रकार की होगी; उस प्रकार के कोश का निर्माण उस-उस समाज में होता रहता है|
कोश में जानकारी देते समय अचूकता, सटीकता, वस्तुनिष्ठता, बाध्यता और अद्यतनता जैसी बातों की आवश्यकता होती है|
अद्यतनता को बनाए रखने के लिए निश्चित समय के उपरांत कोश के संशोधित संस्करण अथवा पूरक संस्करण निकाले जाते हैं|
कोश का निर्माण करते समय अक्षरों की बनावट और विषयवार ये दो पद्धतियाँ मोटे तौर पर उपयोग में लाई जाती हैं|
यह करते समय पाठकों को सुविधा प्राप्त होगी और जानकारी खोजने में सरलता होगी; इन बातों को ध्यान में रखना पड़ता है|
कोश के अंत में यदि सूची दी गई होगी तो पाठकों के लिए उत्तम सुविधा हो जाती है |
उपरोक्त पद्धति की कोशनिर्मिति कोई व्यक्ति अथवा संपादक मंडल कर सकता है|
कोश का लेखन करते समय विविध विषयों के तज्ञों की आवश्यकता अनुभव होती है|
इसमें शब्दों का संग्रह, शब्दाें के अर्थ, पर्यायवाची शब्द, शब्दाें की व्युत्पत्ति दी जाती है|
शब्दकोशाें के महत्त्वपूर्ण प्रकारों में सर्वसंग्राहक, विशिष्ट शब्दकोश, पारिभाषिक शब्दकोश, व्युत्पत्तिकोश, समानार्थी अथवा विरुद्धार्थी शब्दकोश, मुहावरे-कहावतों का संग्रहकोश आदि| इसमें किसी विषय की समग्र प्रस्तुति की जाती है|
जैसे- महाराष्ट्र जीवन खंड-एक,दो, शहर पुणे खंड-एक,दो, ईयर बुक : ग्रंथ के अंत में उस ग्रंथ के व्यक्ति, विषय, स्थान और ग्रंथों की सूची, शब्दों की क्रमबद्धता को सूची कहते हैं.
यह सूची संबंधित ग्रंथ को पढ़ने में सहायता पहुँचाती है| जैसे-दाते द्वारा मराठी पत्रिकाओं की सिद्ध की हुई सूची|
इतिहास विषय और कोश में वस्तुनिष्ठता को महत्त्व है| यह इन दोनों के बीच की समान डोर है|
प्रत्येक राष्ट्र और प्रत्येक भाषा के विश्वकोश अलग-अलग होते हैं क्योंकि उनका प्राथमिकताक्रम अलग-अलग होता है|
कोश पर स्वराष्ट्र के उद्देश्य-नीतियों, जीवनमूल्यों, आदर्शों का प्रभाव पड़ता है| कोश पर दर्शन और परंपराओं का भी प्रभाव पड़ता है|
कोशों द्वारा राष्ट्रीय अस्मिता को जागृत करने का प्रयास भी किया जाता है| जैसे-महादेव शास्त्री जोशी द्वारा संपादित भारतीय संस्कृति कोश|
जीवन के विविध क्षेत्रों का ज्ञान सभी के विकास के लिए उपलब्ध कराना कोश निर्माण की एक प्रेरणा होती है|
ज्ञानार्जन और ज्ञानप्रसार को जीवन श्रद्धा मानकर कोश निर्माण के लिए व्यक्तिगत और सामूहिक स्वरूप में प्रयास किए जाते हैं| अतः कोश को समाज का गौरव चिह्न मानना चाहिए|
कोश-रचना में समाज की प्रज्ञा और प्रतिभा की प्रातिनिधिक अभिव्यक्ति देखने को मिलती है| इतिहास के विषय की कोश परंपरा समृद्ध है|
रघुनाथ भास्कर गोड़बोले द्वारा रचित भारतवर्षीय प्राचीन ऐतिहासिक कोश आद्यकोश है|
भारतवर्षीय प्राचीन ऐतिहासिक कोश में प्राचीन कालखंड के व्यक्तियों और स्थानों का अंतर्भाव है|
इस कोश में ‘भरतवर्ष में पहले हमारे बीच जो-जो विख्यात लोग हुए हैं; उनका, उनकी पत्नियाँ, उनके पुत्र, उनके धर्म, उनके देश और राजधानियाँ तथा उन देशों की नदियाँ और पर्वत इत्यादि सहित... जो इतिहास है; वह’ इसमें दिया गया है|
मराठी लोगों काे बहुश्रुत बनाएँ, उनके ज्ञान का दायरा फैले, उनके विचारों का क्षेत्र अधिक व्यापक हो और विश्व के उन्नत लोगों के साथ-साथ हमारे लोग प्रगल्भ बनें; यह भूमिका ज्ञानकोश निर्माण के पीछे केतकर की थी|
इन खंडों द्वारा केतकर ने व्यापक इतिहास की प्रस्तुति की| इसके बाद का महत्त्वपूर्ण कोश अर्थात भारतवर्षीय चरित्रकोश है|
सिद्धेश्वर शास्त्री चित्राव ने ‘भारतीय चरित्रकोश मंडल’ की स्थापना कर उसके द्वारा भारतवर्षीय प्राचीन चरित्रकोश, भारतवर्षीय मध्ययुगीन चरित्रकोश, भारतवर्षीय अर्वाचीन चरित्रकोश इन तीन चरित्रकोशों का संपादन करके प्रकाशित कराया |
इन कोशों का अनुमान करने के लिए प्राचीन चरित्रकोश में अंकित विवरणों को देखा जा सकता है|
इतिहास का अध्ययन करने के लिए भूगोल का महत्त्व है| विविध ऐतिहासिक स्थानों के संदर्भ में जानकारी देने वाले कोश हैं|
महानुभाव पंथ के मुनि व्यास द्वारा रचित स्थानपोथी ग्रंथ में महानुभाव पंथ के प्रवर्तक श्रीचक्रधर स्वामी जिन गाँवों में गए; उन गाँवों का वितरण अंकित है| इस ग्रंथ द्वारा तत्कालीन महाराष्ट्र की कल्पना की जा सकती है|
लीलाचरित्र की विविध घटनाएँ कब, कहाँ और किन प्रसंगों के कारण घटित हुईं; ये स्थान भी पोथीकार बताते हैं|
अतः श्रीचक्रधर स्वामी का चरित्र लिखने के लिए यह उत्तम संदर्भ ग्रंथ है| प्राचीन भारतीय स्थलकोश : इस कोश का निर्माण सिद्धेश्वर शास्त्री चित्राव ने किया है|
इस कोश में वैदिक साहित्य, कौटिलीय अर्थशास्त्र, पाणिनि का व्याकरण, वाल्मीकि रामायण, महाभारत, पुराण, मध्ययुगीन संस्कृत और शब्दकोश साहित्य तथा फारसी, जैन, बौद्ध, ग्रीक और चीनी साहित्य में उल्लिखित भौगोलिक स्थानों की जानकारी दी गई है|
महाराष्ट्र राज्य के प्रथम मुख्यमंत्री यशवंतराव चव्हाण थे| उन्होंने मराठी भाषा और साहित्य की अभिवृद्धि के लिए महाराष्ट्र राज्य साहित्य संस्कृति मंडल की ओर से मराठी विश्वकोश निर्माण को प्रोत्साहन दिया|
तर्कतीर्थ लक्ष्मण शास्त्री जोशी के मार्गदर्शन में विश्व कोश निर्माण का कार्य प्रारंभ हुआ|
इन कोशों में विश्वभर का ज्ञान सार रूप में लाया गया है| इतिहास विषय से संबंधित महत्त्वपूर्ण विवरण इसमें अंकित है| महादेव शास्त्री जोशी के संपादकत्व में भारतीय संस्कृति कोश के दस खंड बनाए गए|
इन कोशों में आसेतुहिमाचल जैसे भारत का इतिहास, भूगोल, भिन्न-भिन्न भाषाई लोग, उनके द्वारा रचा गया इतिहास, तीज-त्योहार, सांस्कृतिक बातों का उल्लेख किया गया है|
इतिहास की संज्ञाएँ अथवा अवधारणाएँ अलग कर उन्हें स्पष्ट और समझाकर बतानेवाले कोश इतिहास में तैयार किए जाते हैं|
किसी भी विषय से संबंधित कोश हो; उसे इतिहास से जोड़ना आवश्यक होता है| प्रत्येक विषय का अपना इतिहास होता है|
इतिहास के अध्ययनकर्ता कोशों के अध्ययन द्वारा घटना कोश, दिनविशेष, व्यक्ति कोश, संज्ञा कोश, स्थान कोश, आदि कोश तैयार करने में सहभागी बन सकते हैं|
इस पाठ्यपुस्तक का अध्ययन करने के पश्चात आपके ध्यान में आया होगा कि इतिहास विषय में प्रवीणता प्राप्त करें तो अनेक क्षेत्रों में व्यवसाय के अवसर उपलब्ध हो सकते हैं|
इस पाठ्यपुस्तक में दी गई जानकारी का उपयोग कर आप अपनी रुचि और पसंद के अनुसार भविष्य के कार्यक्षेत्र का चुनाव कर सकेंगे|
यहाँ दो देशों के ध्वज एवं कुछ संकेत दिए गए हैं| उनका उपयोग कीजिए| इसके आधार पर दोनों देशों को पहचानिए|
इनमें से एक देश तो आप बड़ी सरलता से पहचान सकते हैं और दूसरा देश भी आप पहचान लेंगे|
ब्राज़ील देश पश्चिम व दक्षिण गोलार्धों में स्थित है| यह देश दक्षिण अमेरिकी महाद्वीप के उत्तरी भाग में स्थित है|
लगभग डेड सौ वर्षों तक भारत देश अंग्रेज़ों के आधिपत्य में था| सन उन्नीस सौ सैंतालीस में भारत को स्वतंत्रता प्राप्त हुई|
स्वतंत्रता के उपरांत पहले बीस वर्षों में तीन युद्धों का सामना करना पड़ा, अनेक भागों में सूखे का सामना करना आदि अनेक समस्याओं से जूझकर भी भारत विश्व का एक प्रमुख विकासशील देश है| भारत भी आज एक प्रमुख वैश्विक बाज़ार के रूप में जाना जाता है|
विभिन्न आर्थिक सुधारों के पश्चात भारत की आर्थिक प्रगति में तेजी आई है| भारत की जनसंख्या में युवाओं का प्रमाण अधिक है|
यहाँ कार्यशील आयु-वर्ग अधिक होने के कारण भारत को एक युवा देश के रूप में जाना जाता है|
तीन शताब्दियों से अधिक समय तक यह देश पुर्तगाली शासन के अधीन था| ब्राज़ील को सन अठारह सौ बाईस में स्वतंत्रता प्राप्त हुई|
सन उन्नीस सौ तीस से उन्नीस सौ पचासी तक, पचास वर्षों से भी अधिक काल, यह देश लोकप्रिय सैन्य शासन के अधीन था| बीसवीं सदी के अंत में वैश्विक वित्तीय समस्याओं से यह देश उबरा है|
विश्व के आर्थिक विकास में योगदान देनेवाला और भविष्य में एक प्रमुख बाज़ार के रूप में ब्राज़ील की ओर देखा जाता है|
भारत में साठ हज़ार मीटर से अधिक ऊँचा भाग किस दिशा में स्थित है? प्रायद्वीप में स्थित दक्षिण की ओर बहने वाली नदी ढूंढिये|
वह किस नदी की घाटी का भाग है? गहरे हरे रंग में दर्शायी गई उत्तर की ओर की भूमि की ढाल किस दिशा में है? अरावली पर्वत से छोटा नागपुर पठार के बीच में पड़ने वाले पठारों की सूची बनाइए| पूर्वी घाट के शिखरों के नाम बताइए|
सह्याद्रि पर्वत की ऊँचाई किस दिशा में बढ़ रही है? विंध्य पर्वत किन नदियों की घाटियों के बीच में जलविभाजक की भूमिका निभाता है? अमेज़न नदी की घाटी की ऊँचाई किस श्रेणी में आती है ?
अमेज़न की घाटी किन दो उच्च भूमियों के दरम्यान स्थित है? {५००}{पाँच सौ} से {१०००}{हजार} मीटर ऊँचाई वाले प्रदेश का निरीक्षण कीजिए|
पीले रंग से दिखाई गई इस भूमि के विस्तार का वर्णन दिशाओं के संदर्भ में कीजिए|
ऐसे पठारी भाग का वर्णन अपने शब्दों में कीजिए कि जिनकी ऊँचाई दो सौ से पाँच सौ मीटर है एवं जिनमें से अमेज़न की कई सहायक नदियाँ बहती हैं|
हिमालय पर्वत अर्वाचीन वलित पर्वत हैं| तज़ाकिस्तान के पामीर पठार से पूर्व तक हिमालय फैला हुआ है|
यह एशिया महाद्वीप की प्रमुख पर्वत श्रृंखला है| भारत में जम्मू और कश्मीर से अरुणाचल प्रदेश तक हिमालय फैला हुआ है|
हिमालय में कोई एक पर्वत श्रेणी न होकर अनेक समानांतर पर्वत श्रेणियों का समावेश होता है|
शिवालिक सबसे दक्षिणी पर्वत श्रेणी है| ये सबसे नई पर्वत श्रेणी है|
शिवालिक पर्वत श्रेणी से उत्तर की ओर जाते समय लघु हिमालय, बृहद् हिमालय एवं हिमालय से परे पर्वत श्रेणियाँ मिलती हैं| ये श्रेणियाँ क्रमशः नवीन से प्राचीन हैं|
इन्हीं पर्वत श्रेणियों को पश्चिम हिमालय , मध्य हिमालय व पूर्व हिमालय में भी विभाजित किया जा सकता है|
यह प्राकृतिक विभाग हिमालय के दक्षिण तलहटी से भारतीय प्रायद्वीप की उत्तरी सीमा तक फैला हुआ है|
वैसे ही वह पश्चिम की ओर राजस्थान-पंजाब से पूर्व में असम तक फैला हुआ है|
यह भाग अधिकांश रूप से निचला व समतल है| उत्तर भारतीय मैदानों को दो विभागों में बाँटा जा सकता है|
अरावली पर्वत के पूर्व की ओर का भाग गंगा नदी का मैदानी प्रदेश है|
इसे गंगा के मैदान के रूप में पहचाना जाता है| इस मैदानी प्रदेश का ढाल पूर्व की ओर है|
भारत के पश्चिम बंगाल राज्य का अधिकांश भाग एवं बांग्लादेश मिलाकर गंगा- ब्रह्मपुत्र का त्रिभुज प्रदेश बनता है|
उत्तर भारतीय मैदान के पश्चिम भाग में रेगिस्तान है| यह थार का रेगिस्तान या ‘मरुस्थली’ के नाम से प्रसिद्ध है|
राजस्थान का अधिकांश भाग इस रेगिस्तान से व्याप्त है| इसके उत्तर की ओर के भाग को पंजाब के मैदानी प्रदेश के नाम से जानते हैं|
यह प्रदेश अरावली पर्वत व दिल्ली पर्वत श्रेणियों के पश्चिम की ओर फैला हुआ है|
इस मैदान का निर्माण सतलुज व उसकी सहायक नदियों के निक्षेप कार्य से हुआ है|
सामान्यत:, पंजाब मैदान की ढलान पश्चिम की ओर है| इस मैदानी प्रदेश की मृदा उपजाऊ होने के कारण यहाँ कृषि व्यवसाय बड़े पैमाने पर होता है|
उत्तर भारतीय मैदानी प्रदेश के दक्षिण की ओर फैला हुआ एवं हिंद महासागर की ओर शंक्वाकार होता जाने वाला प्रदेश भारतीय प्रायद्वीप के रूप में जाना जाता है|
इसमें अनेक छोटे-बड़े पर्वत एवं पठार हैं| इनमें से उत्तर की ओर का अरावली सर्वाधिक प्राचीन वलित पर्वत है|
भारत को करीब सात हज़ार पाँच सौ किलेूमीटर लंबाई का तटीय प्रदेश प्राप्त है|
ये तट प्रायद्वीप के पूर्व और पश्चिम की ओर हैं| इन दोनों तटीय प्रदेशों में बहुत भिन्नताएँ हैं|
पश्चिमी तट अरब सागर से सटा है| यह तट पथरीला है|
पश्चिमी घाट की अनेक पर्वत शृंखलाएँ तट तक आई हुई हैं| इस तट की चौड़ाई भी कम है|
पश्चिमी घाट से अधिक गति से बहने वाली अनेक छोटी नदियाँ तट पर मिलती हैं|
इसीलिए इन नदियों के मुहाने के पास त्रिभुज प्रदेश नहीं बन पाता|
पूर्वी तट बंगाल की खाड़ी से सटा है| यह तट नदियों के निक्षेपण कार्य से निर्मित हुआ है|
पश्चिमी घाट से एवं पूर्वी घाट से निकलकर पूर्व की ओर बहने वाली अनेक नदियाँ इस किनारे पर आकर मिलती हैं|
लंबी यात्रा कर पूर्व तट पर आने के बाद भूमि की मंद ढलान के कारण नदियाँ कम गति में बहने लगती हैं|
इसीलिए अपने साथ बहाकर लाए अवसादों का निक्षेपण इस तटीय प्रदेश में होता है|
इन नदियों के मुहाने के पास त्रिभुज प्रदेशों का निर्माण होता है|
भारत की मुख्य भूमि के तट के पास अनेक छोटे-बड़े द्वीप हैं| इनका समावेश तटीय द्वीप समूहों में किया जाता है|
इसके अलावा अरब सागर एवं बंगाल की खाड़ी दोनों में ही एक-एक बड़ा द्वीप समूह है|
अरब सागर के द्वीप समूह को लक्षद्वीप कहते हैं और बंगाल की खाड़ी में स्थित द्वीपों को अंडमान एवं निकोबार द्वीप समूह के नाम से जाने जाते हैं|
लक्षद्वीप के अधिकांश द्वीप एटॉल हैं| ये आकार में छोटे हैं और उनकी ऊँचाई कम है|
अंडमान समूह के द्वीप प्रमुख रूप से ज्वालामुखीय द्वीप हैं|
ये आकार में बड़े हैं एवं उनके आंतरिक भागों में ऊँची पहाड़ियाँ हैं|
इसी समूह के बैरन द्वीप पर भारत का एकमात्र सक्रिय ज्वालामुखी है| निकोबार समूह में भी कुछ द्वीप एटॉल आकार के हैं|
ब्राज़ील के मानचित्र पर नजर डालते ही आपके ध्यान में आएगा कि ब्राज़ील का अधिकांश भाग उच्चभूमियों, पठारों एवं छोटे-छोटे पर्वतों से व्याप्त है| ब्राज़ील में लंबे-चौड़े एवं बहुत ऊँचे पर्वत नहीं हैं|
उत्तर की ओर का अमेज़न नदी का मैदान एवं दक्षिण-पश्चिम में पेराग्वे नदी के उद्गम स्थल के प्रदेश छोड़कर ब्राज़ील में विस्तृत मैदानों का अभाव ही है|
तटीय भागों में भी मैदान विस्तृत नहीं हैं| ब्राज़ील के प्राकृतिक विभाग निम्नलिखित हैं| दक्षिण ब्राज़ील विस्तृत पठार से व्याप्त है|
इसका वर्णन ब्राज़ील का पठार, ब्राज़ील की उच्चभूमि या ब्राज़ील का ढाल-क्षेत्र इन अलग-अलग नामों से जाना जाता है|
ब्राज़ील एवं गुएना उच्चभूमियों को मिलाकर दक्षिण अमरीका महाद्वीप का यह गर्भ माना जाता है|
गुएना उच्चभूमि का मुख्य भाग वेनेजुएला में है| यह उच्चभूमि पूर्व की ओर फ्रेंच गुयाना तक फैली हुई है|
गुएना उच्चभूमि ब्राज़ील के उत्तर में रोरैमा, पारा एवं अमापा इन राज्यों में फैली है|
ब्रज़ील में इस उच्चभूमि का कम ऊँचा भाग आता है लेकिन ब्रज़ील का सर्वोच्च शिखर पिको डी नेबलीना ब्रज़ील एवं वेनेजुएला की सीमा पर है और उसकी ऊँचाई तीन हज़ार चौदह मीटर है|
ब्राज़ील उच्चभूमि के दक्षिण व पूर्व की ओर के भाग की ऊँचाई {१०००}{हजार} मीटर से अधिक है| किंतु अन्य भागों में ऊँचाई {५००}{पाँच सौ} से {१०००}{हजार} मीटर के बीच है|
उच्चभूमि की ऊँचाई उत्तर की ओर धीरे-धीरे कम होती जाती है और इस दिशा की ओर का ढाल कुछ ज्यादा तीव्र नहीं है|
इस ढलान से बहने वाली अमेज़ॉन की सहायक नदियों द्वारा कई झरने एवं जल प्रपात बनाए जाते हैं| उत्तर की ओर से ढलान कुछ तीव्र होगी पर अचानक नहीं|
अनेक नदियाँ उच्चभूमि के उत्तर भाग में प्रारंभ होती हैं और अटलांटिक महासागर में जाकर मिलती हैं|
उच्चभूमि के दक्षिणी ढलान से पेराग्वे, पराना, उरुग्वे आदि नदियों का उद्गम होता है और वे आगे जाकर अर्जेंटीना की ओर बहती हैं|
उच्चभूमि की पूर्व की ओर की ढलान अधिक तीव्र है और वह कगार की तरह दिखाई देता है|
यह प्राकृतिक भाग भले ही क्षेत्र की दृष्टि से सबसे छोटा है किंतु उसकी ढलान की प्रकृति को देखते हुए और जलवायु पर पड़ने वाले प्रभावों का देखकर इसे स्वतंत्र विभाग माना जाता है|
उच्चभूमि की पूर्वदिशा इस कगार के द्वारा अंकित होती है| इस भाग में उच्चभूमि की ऊँचाई {७९०}{सात सौ नब्बे} मीटर है| कुछ भागों में ऊँचाई धीरे- धीरे कम होने लगती है|
साओ पाउलो से पोर्टो आलेग्रा के भाग में यह ऊँचाई सीधे एक ही ढलान में समाप्त हो जाती है|
इस विशाल कगार के कारण दक्षिण पूर्वी व्यापारिक पवनों के प्रवाह में बाधा आती है इसीलिए विशाल कगार के उस पार ‘वृष्टि-छाया’ का प्रदेश तैयार हो जाता है|
इस प्रदेश के उत्तर की ओर के भाग का वर्णन ‘अनावृष्टि चतुर्भुज’ के नाम से जाना जाता है|
ब्राज़ील को करीब सात हजार चार सौ किलो मीटर लंबा तट प्राप्त है| इस तटीय प्रदेश को उत्तरी व पूर्वी विभागों में बाँटा जा सकता है|
उत्तर के अमापा से पूर्व के रियो ग्रांडो नोर्टे तक उत्तर तट कहा जा सकता है|
उससे आगे दक्षिण दिशा में फैले हुए तट को पूर्वी तट कह सकते हैं|
उत्तर तट पर अमेज़ान के साथ-साथ अनेक नदियाँ आकर मिलती हैं इसीलिए यह तट समतल और नीचा है|
इस किनारे पर माराजो द्वीप, माराजो की खाड़ी और साओ मारकोस की खाड़ी है| माराजो एक बड़ा तटीय द्वीप है|
वे अमेज़न एवं टोकांटिंस नदियों के मुहाने के दरम्यान तैयार हुए हैं| पूर्वी तट पर अनेक छोटी नदियाँ आकर मिलती हैं|
इस भाग में साओ फ्रांसिस्को नामक बड़ी नदी अटलांटिक महासागर में आकर मिलती है|
इस तट पर दूर-दूर तक फैली हुई पुलिन एवं तटीय बालुका भित्तियाँ दिखती हैं|
उत्तर की ओर का अमेज़न की मैदान का भाग और दक्षिण-पश्चिम का पेराग्वे-पराना नदियों का भाग |
अमेज़न ब्राज़िल का सर्वाधिक विस्तृत मैदानी प्रदेश है| अमेज़न के मैदान का सामान्यत: ढाल पूर्व की ओर है|
अमेज़न घाटी ब्राज़िल के पश्चिम भाग में बहुत चौड़ी है और दो उच्चभूमियाँ जहाँ बहुत पास आती हैं वहाँ यह चौड़ाई दो सौ चालीस किलो मीटर इतनी कम हो जाती है|
जैसे-जैसे अमेज़न नदी अटलांटिक महासागर की ओर जाती है, वैसे–वैसे मैदान की चौड़ाई बढ़ती जाती है| यह मैदानी भाग पूर्णतः वनों से व्याप्त है|
बार-बार आनेवाली बाढ़ और वनों के नीचे ज़मीन पर उगने वाली घनी वनस्पतियों के कारण यह मैदानी प्रदेश बहुत दुर्गम बन गया है|
अमेज़न की घाटी के वन उष्णकटिबंधीय वर्षा प्रकार के हैं|
ब्राज़ील का दूसरा मैदानी भाग यानी ब्राज़ील की उच्चभूमि के दक्षिण-पश्चिम में स्थित पेराग्वे-पराना नदियों का उद्गम स्थल|
पेराग्वे के उद्गम कत्र की ढलान दक्षिण की ओर है, जबकि पराना नदी की ढलान दक्षिण-पश्चिम की ओर है|
पेंटानल विश्व के उष्णकटिबंधीय आर्द्रभूमियों में से एक है| यह प्रदेश ब्राज़ील उच्चभूमि के दक्षिण-पश्चिम में फैला है|